» 
( 349 ) 
leurs vrais fais en seroient moins creus, de quoy ce seroit 
dommage pour eulx. Pourquoy on doibt parler le plus á point 
que on poeut et au plus prez de la vérité. Car histoire est si 
noble, ce m’est advis, et de si gentile proesse qu’elle est bien 
digne et mérite destre mise en escript pour le en mémoire 
retenir au plus prez de la vérité, s'il estoit qui bien le sceust et 
voulsist mielz faire de moy. Et si y sont tant avenues d’aven- 
tures notables et périlleuses, et tant de batailles arrengées et 
d’autres faits d'armes et proesses puis Pan de grâce MCCCXX VI, 
que ce gentil roy fut couronné en Engleterre, que il et tous 
ceulx qui ont esté avecq luy en toutes ces batailles et aventu- 
res, ou avecques ses gens lá où n’a pas esté en sa propre per- 
sonne, comme vous pourrez ty-aprés ouïr, doibvent bien estre 
tenus et réputez pour preus, combien qu'il y en ait grant 
foison de tels qui doient estre réputez pour souverains preus 
entre et dessus tous les aultres, si comme le propre corps du 
gentilh roy, le prince de Galles, son fils, selon sa jeunesse, le 
due de Lencaste, messire Renals de Coban, messire Watier de 
Manny, messire Franc de Hale, et plusieurs aultres que je ne 
say tous nommer, car par toutes les batailles que ceulx que j'ai 
nommé ont esté, ils ont eu victoire pour eulx par terre et par 
mer, et se sont monstrez si vaillamment que on les doibt bien 
tenir pour preux et oultre preux. Mais pour ce n’en doibvent 
pas les aultres, qui avecques ont esté, pis valoir. Car à vérité 
dire, on doibt bien tenir tous ceulx à preux lesquels en celles 
batailles si crueuses et si perilleuses, dont il y ena eu plussieurs, 
ont osé demourer jusques à la desconfiture, souffisamment fai- 
sant leur debvoir. Et doibt bien souffire de dire : Cil chevalier 
fut le mielx faisant en celle bataille-la, et le chevalier nommer, 
et la bataille aussy. Et cil autres chevaliers fut moult bien 
aussy, et aussy fut cil autres, sans attribuer à nulluy proesse 
mal créable par corps d’omme achever. Et ainsy doibt-on re- 
corder de toutes les batailles et entreprises dont on veult faire 
mencion; car on seet bien que quant une bataille rengée est 
